दो घंटे किया श्रमदान, लगाए पौधे
नीमच | संकल्प संस्था ने ग्वालटोली स्थित गायत्री प्रज्ञा पीठ परिसर में सफाई अभियान चलाया। दो घंटे तक सदस्यों ने श्रमदान कर पौधे लगाए। रविवार सुबह 10 बजे से दोपहर 12 बजे संकल्प संस्था के सदस्यों ने परिसर की सफाई कर दो ट्रॉली कचरा निकाला। इसके पश्चात परिसर में फलदार पौधे लगाए। संयोजक जगदीश शर्मा ने बताया संस्था का यह 24वां साप्ताहिक श्रमदान व पौधारोपण कार्यक्रम था। इसमें गिरधारीलाल पंवार, अजय भटनागर, नवीनकुमार अग्रवाल, डॉ. राकेश वर्मा, जयकुमार जैन सहित गायत्री प्रज्ञा पीठ अध्यक्ष अजय अहीर ने श्रमदान किया।
hin_Deva hin_Deva